Minden változik.
Ez tény.
Állítólag a mamutok nem felejtenek.
De ahogy öregszem, néha már az emlékezés sem megy.
Ezért feljegyzem ide a falkánk történetét, hogy örökre megmaradjon.
Minden drága, zsémbes mamutommal, Mannyvel kezdődött.
Vadászok megölték a családját.
Megtört, magányos alak lett.
Aztán ott volt Sid, az aranyszívű lajhár.
Őt elhagyta a családja,
mert néha kissé, nos, idegesítő tud lenni.
Ő Diego, a vad kardfogú.
Bátran dacolt könyörtelen falkájával, ám így számkivetetté vált.
Majd a sors egymás mellé sodorta őket,
és szárnyaik alá vettek egy embergyereket.
A srác visszakerült a családjához, és a trió is igazi családdá vált.
Manny azt hitte, ő az utolsó mamut,
és így sosem talál párra.
De találkozott Ellie-vel, azaz velem.
Igazi gerlepár lettünk.
Bár ritka a 19 tonnás gerle.
A falkánkhoz csatlakozott két oposszumtesóm, Ropsz és Eddie is.
Sok kalandot átéltünk mi hatan.
De minden egyes vélt világvége csak erősítette a falkánkat.
Még az elveszett világ jég alatt élő dinóival való találkozás is.
Megismertük a bátor, merész, kalandvágyó és kissé különc menyétet, Buckot,
aki Ropsz és Eddie példaképe lett.
Most már teljes a falka,
és szeretnék megörökíteni minden közös percet,
mielőtt jön egy újabb változás.
Újabban a fogadott öcséim kissé megzizzentek.
Megmutatom a művemet a fiúknak.
Ropsz! Eddie!
Ez lesz a legdurvább mutatványunk.
- Nagyon veszélyes. - Sőt, szuper veszélyes.
Hiper-szuper veszélyes.
Hosszú út lesz.
Csak ha lejutunk az aljáig.
Ropsz! Eddie! Ugye nem készültök semmi veszélyes mutatványra?
Tudod, arra gondoltam…
Mióta tudsz gondolkodni?
Múlt hét óta.
És nem is említetted nekem? Miért teszed ezt velem, Ropsz?
Hisz tesók vagyunk!
Magától történt. Csak üldögéltem, és bevillant:
„Nem unod még Ellie parancsolgatását?”
Jogos.
Tilos a kátrányfürdő, a tűzhangyaszájvíz.
És egy óriási, olvadó gleccser megmászása.
Észszerű tilalmak tömkelege.
Mi lenne, ha különköltöznénk?
Egy agglegényodúba?
Egy helyre, ahol két szingli fickó lazulhat.
Az sokkal jobb.
Képzeld magad elé!
Srácok, ne kelljen felmennem értetek!
Figyu! Ideje, hogy önálló oposszumokká váljunk.
Mostantól ez a hegy a miénk. Szabad oposszumok előre!
VAD BUCK JÉGKORSZAKI KALANDJAI
Ropsz!
Eddie!
Hova tűnhettek?
Ezért gondolom, hogy a tisztálkodás túlértékelt,
de az a legjobb érzés, hogy figyeltek rám, srácok,
hogy meghallgattok, és…
Persze, szívem, később megcsinálom. Megígérem.
Manny, indulnunk kell!
Jéglavina!
Ez az!
Juhé!
Ez igen!
Az egész tavasz ráment a nyári élőhely felépítésére. Az egész!
- Ti meg fél perc alatt feldúltátok. - Ez új rekord.
Az őszi élőhelyhez nyolc perc kellett.
Miért építettétek a jéglavinánk útjába?
Amatőr hiba.
Diego, a tieid.
Épp ideje.
- Szuper. Most kaptam el a veszettséget. - Oké, viselkedjünk családként!
Manny, mondd, mit érzel? Tudod, „úgy érzem…”
Rajta, mondd! „Úgy érzem…”
Úgy érzem, legszívesebben kipasszíroználak.
Ez jó. Igazi áttörés.
Csak egy baleset volt.
Keressünk másik alvóhelyet, és reggel leordíthatod őket.
Teljesen értelmetlen.
Ellie nélkül ti ketten már nem lennétek itt.
Ellie nélkül mi ketten izgalmas helyeken túráznánk.
Ja, túrázásban jók vagyunk.
Legfeljebb tortúrázásban. Nem élnétek túl egyedül.
- Túlélnénk, ha akarnánk. - Tényleg?
- Bizonyítsátok be! - Ne bujtogasd őket!
Csak azt mondom, hogy talán már megértek arra,
hogy önállósodjanak.
Hogy elinduljanak, és megtalálják a maguk útját. Nem?
- Senki nem indul sehova. - Miért?
Mert képtelenek vagytok gondoskodni magatokról.
Képesek vagyunk arra, amire ti is. Majdnem.
Kitakarítják az odútokat?
- Szereztek ételt? - Megvéditek magatokat a ragadozóktól?
Ezek apróságok. Mi a fontos dolgokhoz értünk.
Például ehhez.
A támadók végeztek.
Tudjátok, bár a tesóim vagytok, néha azt kívánom,
bár több mamut és kevesebb oposszum lenne bennetek.
Megsértette az oposz-szuperságunkat.
Ami az egyéniségünk szerves része.
Ennyi volt! Többé nem kezelhet kölyökként.
Ideje elindulni, és nyomot hagyni a világban.
Én mindennap nyomot hagyok.
Lábemelés, kész. Azon a fán is hagytam nyomot.
És azon. Meg azon is.
Azon a sziklán. Ja, és a párnádon is.
Aludj ott! És feküdj az oldaladra, hogy ne horkolj!
Nem horkolok.
De. Egész éjjel fújod az arctubát.
Jól van, nézd, sajnálom, amit Ropszról és Eddie-ről mondtam.
Csak… A család néha macerás dolog.
Főleg a miénk. Egy dilis falka páriáknak.
Mármint az én oldalamról.
Én mégsem panaszkodom a te oldaladra.
Mi gondoskodunk magunkról.
Legalábbis Diego.
És gondoskodunk Sidről.
Hé, nem kéne… Hagyj belőle későbbre is!
Az oposszumoknál ez nem így működik.
Akkor se ártana, ha hagynád őket a saját lábukra állni.
Hogy gondolod? Dobjam ki őket? Nem élnék túl egyedül.
Érdekes. Talán csak félsz, hogy nem lesz rád szükségük többé.
Ja. Ha veszélyben vannak, majd halottnak tettetik magukat.
Ők a tesóim. A találkozásunkig csak ők voltak nekem.
Megmentették az életem.
Oposszumama sajátjaként nevelt.
Boldog voltam velük.
Végre volt otthonom.
A mama halálakor megszakadt a szívem.
De tudtam, hogy a tesóimmal számíthatunk egymásra.
Hugi, azt hiszem, mostantól te vagy a falkavezér.
Tudod, én is elvesztettem a mamámat.
Bár ő csak szó nélkül elköltözött. De aztán jött Manny.
És amikor Diego meg akart ölni, már tudtam, hogy összetartozunk.
Sid, nem tudnál máshol aludni?
Na és te?
Nem mehetünk el búcsú nélkül.
Viszlát, hugi! Ideje a saját életünket élni.
És a saját ételünket enni.
Talán nem látunk többé.
Hallottátok?
Mit? Én nem hallok semmit.
Hát ez az. Túl nagy a csönd. Se csörömpölés, se vita.
Ez csak egyet jelenthet.
Elmentek. Minden holmijukat elvitték.
Nincs is holmijuk.
Pontosan.
Félek, ez ki fog borítani téged.
Manny, miattad bolyonganak a fivéreim a vadonban.
Miattam?
Fogadtál velük, hogy egyedül nem élik túl.
- Ezzel a halálba küldted őket. - Kösz, Sid.
Rám bármikor számíthatsz, cimbora.
Ne aggódj, édesem! Ha bajba kerülnek, úgyis megtalálnak minket.
Megtalálnak? A túlélési ösztöneiknél csak a tájékozódási képességük rosszabb.
És matekból sem túl jók.
Keressük meg őket!
Zenei tehetségük sincs, és madárhangokat se tudnak utánozni.
Király, hogy végre a magunk urai vagyunk.
És kilenc élettel nincs miért aggódnunk.
Ugyan, az a kutyákra vonatkozik.
- Akkor hány életünk van? - Négy vagy tizenegy, nem emlékszem.
Vár a végzet!
Fáj a végzet.
Nem jártunk már itt?
- Olyan ismerősnek tűnik. - Nem ez az út visz az elveszett világba?
Az a világ legizgalmasabb helye!
És a legveszélyesebb. Szerinted megtaláljuk?
Kiválóan tájékozódunk, nem?
Naná! Irány az elveszett világ!
Ez zsákutca.
Akkor irány erre!
Reménytelen. Sosem találjuk meg.
Megtaláltam!
Ellie megtiltotta, hogy visszajöjjünk ide.
Arra gondolsz, amire én?
- Vár az elveszett világ! - Vár az elveszett világ!
Emlősszagot érzek.
Ebédidő.
Büdi a szád, haver, moss fogat!
Lenyeltem az ádámcsutkámat.
Egyikünknek fel kéne áldoznia magát.
Jó ötlet, csináld!
Ez közel volt.
Pont olyan, mint az emlékeimben.
Lenyűgöző, hogy egy egész világ van idelent,
- a lábunk alatt. - És egy óriáspók a fejünk felett.
Most kinyiffanunk!
És csak három vagy tíz életünk marad.
Tudod, ez az önállósodás talán rossz ötlet volt.
Jókor jut eszedbe!
Rá emlékszem. Allergiás az oposszumokra.
Üdv, srácok!
- Buck! - Buck?
Bizony, Vad Buck, szolgálatotokra.
A hősünk.
- Az elveszett világ bajnoka. - A sztármenyét.
A jin a jangomhoz.
Fura és rejtélyes fickó vagy, Buck. De főleg fura.
Kösz, hogy eljöttetek. Beesik majd a többi falkatag is?
Mert max egy mamutot tudok elkapni.
Segítség! Gyorsan ereszkedünk!
A kapitány beszél.
Bajuszukat és popójukat tartsák a daktiluszon!
- Buck! - Repedés!
Ez nem a legjobb idő egy trópusi vakációra.
Egy száműzött dinó, Orson megszökött,
és uralni akarja az elveszett világot.
Beszervezett pár raptort. Ha sikerrel jár, az emlősöknek annyi.
Jó, hogy nem vagyok emlős.
- Az vagy. - Sajnálom, tesó. Ez elég nagy pech.
Te is az vagy.
Az lehetetlen.
Mindketten emlősök lennénk?
És jó eséllyel raptoreleség lesztek, ha nem juttatlak ki titeket innen.
Penelope éhes.
Ezektől a bogyóktól újra szárnyra kap.
Tűnés, Brenda! Ők a haverjaim.
Brenda!
Köpd ki őket!
- Ez életünk legjobb napja. - És mi szél hozott titeket ide?
- Különköltöztünk. - Ja, felnőttünk.
Tényleg?
Ellie persze nyomta, hogy „bla-bla”,
mire Manny: „bla-bla-bla”.
Igen, ez rá vall.
Diego meg…
Tudod, milyen.
Aztán Ellie tiltakozott, de végül elfogadta és sok sikert kívánt.
Megölelt, Sid vakarózott, mi meg idejöttünk.
Tehát Ellie beleegyezett
ebbe az eszeveszett utazásba?
Ja. Abszolút.
Na jó. Elszöktünk.
Bocs, a vesémbe lát.
Oké, bármivel vádolsz, bevallom.
Hazaviszlek titeket, srácok.
Meg kell fékeznem Orsont,
de nem fog menni, ha titeket pesztrállak.
De Buck, olyan kalandos életre vágyunk, mint a tiéd.
A túlélési esélyetek minimális,
és ez a világ legveszélyesebb helye.
Ez a tökéletes párosítás.
Máris visszajövök.
Ne küldj vissza!
Hadd maradjunk itt veled!
Függetlenek vagyunk.
Mindketten.
Együtt.
Ez a fal eddig nem volt itt. Hogy került ide?
Szerinted?
Honnan tudjam?
Hihetetlen. Az ostobaságod elképesztő.
Ne merj így beszélni velem, Szikla!
Most pedig gördülj az utamból!
- Nem hinném, hogy a fal beszél. - Már nem is. Beijedt tőlem.
Úgy tűnik, Fal uraság görög, de nem omlik.
Na jó, ennyi.
Nem bírom tovább.
Itt vagyok, te leendő exmenyét.
Nézz ide az ostoba kis szemeddel!
Orson!
Buck!
Eddie!
Ropsz!
Szóval visszatértél. De hogyan?
- A Láva-szigetről nincs kiút. - A hatalmas eszem juttatott ki.
Aminél csak az egód és a bizonytalanságod nagyobb.
- Miért zártad el a kijáratot? - Csak úgy. Szeretném, ha a hozzád hasonló
mocskos állatok nem hoznák be ide a szőrüket, meg a meleg vérüket.
Az elveszett világ a kihalt fajoké. A dinók menők, az emlősök nem.
Ja, nem vagy menő.
Várj! A dinók nem beszélnek, csak zagyvaságokat hörögnek.
Hű, ez jó volt, nagyon mókás.
„A dinók agya parányi.”
Már milliószor hallottam.
Ez az agy aprónak tűnik?
Azta, ez hatalmas!
Komolyan. Bolygó nagyságú. Csoda, hogy még nincs saját holdja.
Ezen régen megsértődtem volna. Szörnynek hittem magam.
De rájöttem, hogy ez a hatalmas agy tesz engem a legokosabb élőlénnyé.
Ti pedig magatokból csináltok hülyét.
Az agyam, amin mindenki röhögött,
az lesz a bosszúm eszköze.
Én leszek az úr a jég alatt.
Ezúttal te sem állhatsz az utamba, Buckmeinster!
A nevem Buckminster.
Bár csak Bucknak hívnak. Nincs is olyan név, hogy Buckmeinster.
Hívjalak én is téged mondjuk Shmorsonnak?
Tök mindegy, Bucky. Most már én vagyok túlerőben.
Ez már egy másik játék.
Valamit játszani fogunk?
Idenézz!
Hát, ezek kinyiffantak.
A döglött oposszumok túl rágósak. Mint a szőrös rágó.
Ja, persze. Látom, hogy lélegeztek.
Látod? Most is. Még ezek a hülyék is látják.
Jöhet az oposszumlakoma!
Még találkozunk, óriásgyík!
Senki sem járhat túl Orson eszén.
Jól van, mostantól másként játszunk. Legyen a menyétből por,
Buck, Orson letipor!
Magasságos dinó! Mit mondtam nektek a személyes térről?
Te meg ne utánozz engem!
Itt nem biztonságos. Repülj el éjszakára!
Légy óvatos!
És most, Buck?
Megjöttünk.
Buck agglegényodúja!
Hűha!
Ez az oposszummennyország.
Állj! Kifizetem az ubibébiszittert.
Ropsz! Nem lenne csodás itt élni Buckkal?
Igen, három órát mondtam,
de csak kettőt dolgoztál. A harmadikért nem fizetek.
- Van itt minden. - Legyen három.
Uborka létedre keményen alkuszol. Remélem, nem a pasiddal csevegtél végig.
- Emlékeztek a lányomra? - Bronwyn!
- Milyen nagy lett! És kerek! És nagy! - Ők az oposszumbácsikáid.
- Túl kicsi volt, nem emlékszik. - Egy töktől fura is lenne.
Buck, tudjuk, hogy szeretsz kettesben élni a bio lányoddal,
de nem örülnél néhány lakótársnak?
- Vigyázunk Tökire. - Ubinál olcsóbban.
Magányos típus vagyok, nem bírom a kötöttségeket.
Maradhattok, míg végzek Orsonnal, de utána hazaviszlek titeket.
- Talán segíthetünk leszámolni Orsonnal. - Pacsit, tesó!
Ropsz!
Eddie!
Nem akarom az ördögöt a falra festeni, de jó ideje eltűntek.
Nem kéne inkább a csontjaikat keresnünk?
Tisztelettel visszavonom a kérdést.
- Főszimat, kiszagoltad már őket? - Nem, csak a te bűzödet érzem.
Manny, egyedül vannak a hidegben, talán halálra rémültek.
Ne aggódj, megtaláljuk őket!
Mert ha nem kerülnek elő, kinyírom őket.
Átvitt értelemben. És…
Nem menekülsz, Orson.
Vagy hívjalak Shmorsonnak?
És amúgy hogy tervezed legyűrni ezt a Shmorsont?
Jó kérdés, Ropsz.
- Eddie vagyok. A jóképű. - Ja.
Régen Orson maga harcolt, de az idomított raptorai miatt
most már kicsit nehezebb ellenfél.
De miért gonosz?
- Ez is jó kérdés, Eddie. - Ropsz. A másik jóképű.
Orsont régen csúfolták a nagy feje miatt, és kissé labilis lett.
De a fejével együtt az agya is nőtt, és rájött, hogy ez az erőssége.
Ám elhitte magáról, hogy jobb mindenkinél. Én rá akartam mutatni, hogy téved.
Még a csapatomba is meghívtam.
Csináltunk egy vízgyűjtőt, ahol a fajok megtanulhatták a békés együttélést.
A csapatom védelmezte a helyet,
és gondoskodott a béke fenntartásáról.
- Mint egy szuperhőscsapat? - A szuperhős kissé túlzás.
De te nyugodtan szólíts így! Szóval…
Orson nemet mondott.
Nem hitt a békében. Szerinte a világban hierarchiának kell lennie.
Mit mondtál? Mályvacukor szorult a fülembe.
Azt mondtam…
Orson szerint a világban hierarchiának kell lennie, aminek ő áll a tetején.
És mivel az útjában álltam, csapdába csalt, hogy megszabaduljon tőlem.
Legyőztük Orsont.
De nagy ára volt.
Az elveszett világ védelmében Orsont a Láva-szigetre száműztük.
Elég szörnyű hely.
Azt hittük, az egyedüllét majd jobb belátásra bírja,
de csak még ridegebb lett,
és a bosszúvágy megszállottjává vált.
És társasága is akadt.
Rejtély, hogy élte túl, és hogy mi történt.
Szeretitek a tüzet?
Csak annyi biztos, hogy Orson kijutott a szigetről,
a két behódolt raptorral együtt.
Ül!
Feláll!
Meghajol!
Együgyűek. Egy kis tűz, és máris engedelmeskednek.
Végre az enyém lesz az elveszett világ.
Szóval kiszabadult.
És aztán?
Aztán jöttetek ti, dinóeleségnek.
Hű, szerepet kaptunk!
Oké, srácok, lámpaoltás.
Buck, mesélsz még a szuperhőscsapatról?
Ma nem, majd egy másik este.
Mennydörgő menyét!
Mi ez a bűz?
Tudom, mi ez. Gáz.
Belőled jön?
Zee!
Buck!
Buck?
Az oposszumok!
A gáz ránk nem hat, cimbi.
Megszoktuk a bűzt.
Ezt keresed?
Hűha!
Zee, te vagy az?
Valakinek meg kell mentenie.
- Hát bevállaltam én. - És Bronwyn?
Biztonságban van az ubival.
Jó. Az ubi profi karatés.
Hé, ugye tudod, hogy Bronwyn egy tök?
Ja. Buck egyik kuzinja pedig fenyőtoboz.
Tényleg, Phillip.
Buck, ki ez az elbűvölő bűzös borz?
Nem borz vagyok, hanem csíkos görény.
És mi a különbség?
Az, hogy én emlős vagyok, a célom pedig,
hogy itt igazság és egyenlőség legyen.
- És borzoknak rövidebb a farka. - Tutira borz.
Egy álcázott borz.
Menő.
Nos, én… Jó, legyen, ha így elindultok végre.
Gyerünk, ébredeznek a hülyék.
- Követünk bárhova. - Szakadékba, vízbe, vulkánba.
Bírom a haverjaid.
- Mellettük okosnak tűnök. - Nem okosak,
de legalább kétbalkezesek is.
Van pár elintézetlen ügyünk.
Igen, tudom, hogy szemellenzősnek tartasz, ami amúgy igaz is.
Nyugi! Az ok, amiért itt vagyok, fontosabb nálunk.
Ha nem állítjuk meg Orsont, felrúgja a nehezen megteremtett békét.
Az ő uralma alatt az elveszett világ…
elveszik.
Igaz.
Ez lesz a duplán elveszett világ, ami szomorú és zavaros.
Újra összeáll a csapat?
- Fogd be! - Hát beszélőviszonyban vagytok?
Kibékültünk.
És nem, Bal. Nem áll össze a csapat.
Ha végeztünk Orsonnal, lelépek.
- Előbújt belőled a borz. - A borzok gyakran költöznek.
Bár a szaguk ott marad.
Nem ilyen nagy a fejem. Ez nem méretarányos.
Tudom, hogy ott vagy.
Mit mondtam az utánzásról?
Ne! Meg ne próbáld!
Ne utánozz engem!
Madarakat kéne tartanom.
Alkalmatlanok vagytok a feladatra.
Ideje bővíteni a csapatot.
A következő lépésemmel elpusztítom a munkád, Buckmeinster.
Kifelé az aurámból!
Honnan tudtad, hogy a raptorok támadnak?
Sajnos Orson követett téged. Szerencsére én követtem Orsont.
Akkor? Megállítjátok őt? A két szuperhős újra együtt küzd!
Vad Buck és Thorzonborz!
- Szuperhősnek állítottál be minket? - Nem. Ők mondták, hogy azok vagyunk.
Remek csapat lehettetek.
Ja, amikor egyetértettünk. Vagyis soha.
Ezzel egyetértek.
Mi a gond, Buck?
Őrült menő a csaj a bűzpermetével. Tényleg, mi a te szupererőd?
Nem a szupererő teszi a szuperhőst.
Hanem a leleményesség és a bátorság.
Ja. De csak ha nincs szupererőd.
Jó, vissza a tervhez!
Vár minket egy irányításmániás egókirály.
Ja. És Orsont is meg kell állítanunk.
Ettől féltem. A vízgyűjtőhöz tartanak.
Az ördögbe! Orson emlősökkel terített asztalhoz viszi a raptorokat.
Oké, a terv a következő.
Nincs idő tervezni.
Mindig van idő ter…
Á, már úgysem hall engem.
Hé!
Figyelem! Óriási veszély fenyeget.
- Megint kifogyott a smoothie? - Szép rendezetten menjetek el innen!
Párban, hármasával, ötösével.
Nem is tudok repülni.
Ne!
Futás!
Ideje bevadulni.
Ez mire volt jó?
Nézd!
Buck, óriási meglepetésem van neked.
Ezt nézd!
Ez tényleg toborzott egy sereget.
Ezt a bulit inkább kihagyom.
Tűnjünk el innen!
Megtalállak, Bucky!
Legközelebb nem nyersz menyétutat.
Nem védheted meg örökké az emlősöket.
Az új raptorseregem úgyis el fog kapni.
Most tényleg kell egy terv.
Ha csak ész nélkül vadulsz, sosem kapjuk el Orsont.
Sokkal fontosabb kérdés, hogy miért hívnak Zeenek.
Cuki vagy, de koncentráljunk a feladatra! Túlerőben vannak.
Orson legyőzéséhez komoly segítségre lesz szükségünk.
Hinnétek? Egyetértek. Segítségre van szükségünk.
Csak egyvalaki jöhet szóba.
Hallottad? Többes számban beszélt. Csapattagnak tekint minket.
Nem, szerintem…
teljes jogú tagoknak.
Ja, ami a nevet illeti, nincs semmi jelentése. Csak Zee.
Ezt nem veszem be.
Íme, a csonthajóm!
Buck csonthajója.
A mi hajónk, nem?
Buck és Zee csonthajója.
- Én építettem. - Én terveztem.
Nem használtam a tervet.
- Ezért süllyedt el a prototípus. - Nem süllyedt el. A víz emelkedett meg.
- Nincs köztük némi feszültség? - Némi.
Vízgyűjtő
Kátránygödör Hónaljgödör
Raptorfolyó
Reggelre elérjük az elveszett lagúnát.
- Tudod, min gondolkozom? - Ki van a lagúnában, aki segíthet?
- Hogy miért ragadtam oda a székhez. - A gyanta miatt.
Azt se értem, hogy ha jó csapat voltak, most miért fújnak egymásra?
Talán Zee nevének jelentése a kulcs.
Oké, halljuk! A neved Zeeva?
- Zelda? - Zina?
- Zsazsa? - Zamantha!
Zippy?
- Bocs, Zippyt mondtál? - Mondtam, hogy nem Zippy.
Mondtam, a Zee nem jelent semmit. És nem ezért fújunk egymásra.
Akkor miért?
- Mert ő… Mindegy. - Mert ő… Mindegy.
- Beszéljük ezt meg, mint egy család! - Mit éreztek?
Úgy érzem…
Nos, úgy érzem, Buck makacs volt, és vakmerő.
Én meg úgy érzem, Zee túl szőrszálhasogató.
- És szomorú vagyok az első hajóm miatt. - Ez jó, haladunk.
Felelőtlen vagy, és önfejű.
- Te meg követelőző… - Unom…
- …és undok. - …hogy kapkodsz.
- Bajba sodorsz. - Bezzeg a csapat!
- Kellett egy terv. - De nem vált be.
A csapat odaveszett.
Tudom, Zee. Talán nem is tudtuk volna megmenteni őket.
Talán. De te a legjobb barátom voltál.
És annak is vége.
Zee!
Ez nem ment túl jól.
- Ropsz! Eszembe jutott valami. - Ne, már megint kezded?
Azért hagytuk el a falkát, hogy nyomot hagyjunk a világban.
De hogy csináljuk?
Buck álmos, de mi éjjeli állatok vagyunk.
Most végre bizonyíthatunk. Kövess!
Oké, az elveszett lagúna délre van. Fordítsuk meg a hajót!
Fejjel lefelé van a térkép.
- Akkor jó az irány. - Ez az! Pacsit!
Kész a tea, mami?
- Buck? - Buck?
Buck?
Buck!
Elszunyáltam?
Semmi baj, Buck. Kormányoztuk a hajót, és fincsi reggelit is csináltunk.
Ezeket a fákról szedtétek?
Jól néznek ki, csakhogy erősen mérgezőek.
Mostantól maradjatok a hajóban!
- Nem ismeritek ezt a világot. - De ugrókötelet is szereztünk.
Azok még a gyümölcsöknél is mérgezőbbek.
- A kígyóméreg nem árt nekünk. - De én kipurcanok tőle.
Én kiütéses leszek tőle. Mielőtt meghalnék.
Bocsi.
Bocs, Zsazsa.
És mi legyen a cuki bébigyíkjainkkal?
- Talán nem állunk készen a bizonyításra. - Te talán nem.
Oké, egyikünk sem.
Az elveszett lagúna
Itt vagyunk. Ideje megidézni egy régi barátot.
Ropsz, ez T-rex mama!
Ti ismeritek T-rex mamát?
- A haverunk, Sid vigyázott a kicsinyeire. - Ő segít legyőzni Orsont.
Észszerű terv, hisz T-rex mama 15 tonnányi halálos veszedelem.
Ne sértődj meg!
Mi a baj, kislány?
Fáj a fogad? Na gyere, Buck doktor megnézi!
Bal felső metsző letört. Jobb alsó rágófog hiányzik.
Ez a lyukas fog.
Jó, a 23. fog kuka.
Ez történik, ha nem használsz fogselymet.
Erre való a farok.
Hogy segíthet Orson ellen fájós foggal?
Ez jó kérdés.
Ki kell húznom.
Ha nem hagyod, hogy segítsek, akkor már itt sem vagyok.
Ez igen!
Siess!
Épp műtétet végzek.
Ha elengedem a száját, műtétileg lerepül a fejed.
Tényleg lyukas.
- Oké, Zee. Ébreszd fel! - Én a kábítást végzem, az ébresztést nem.
- Figyelem! Raptorok közelednek. - Jó, ébresszük fel!
Erősítés kell.
Ő az erősítés.
Hé, van otthon valaki?
Majd alszol, ha meghaltál.
- Miért kábítottad el? - Te kérted.
- Nem is. - Kacsintottál.
Félszemű vagyok, csak pislogtam.
- Ébresztő! - Te téglát ebédeltél?
Jó, jöhet a durvább módszer.
Szájat kinyitni!
Futás!
Szánalmas vagy, Buck.
Gondolod, hogy Zeevel karöltve,
meg valami nyomorú T-rexszel legyőzheted a seregemet?
Ez volt a tervem, igen.
Rossz ötlet volt, de hát senki sem tökéletes.
Kivéve engem. Én zseni vagyok, az elveszett világ leendő ura.
Csak a hullánkon keresztül!
Én is pont így gondoltam. Hamarosan mindenki behódol majd nekem.
Már megbocsáss!
Épp a gonosz tervem hajtom végre,
és nagyon jól haladok.
De elég a szavakból!
Kezdődik az etetés!
Buck!
Tűnjetek el! Lefelé!
Bűzt nekik, Zee!
Idő kell, hogy újratöltődjön a bűzkészlet.
Ez túl sok infó.
Sajnálom, Zee. Az én hibám volt.
Tényleg miattam veszett oda a csapat.
Nem, az én hibám volt.
Nem, enyém a felelősség.
Nem, az enyém a felelősség.
Nem a te hibád volt, sem az enyém.
- A miénk. - A miénk.
Ha békét akarunk az elveszett világban,
először nekünk kell békét kötnünk.
Vidd biztonságba a többieket!
- Mit művel? - Időt nyer a meneküléshez.
Oké, agyaska!
Engem akarsz.
Tessék, itt vagyok.
Én győztem.
Vigyétek a vízgyűjtőhöz!
Ő lesz az elrettentő példa a többi emlősnek.
Végre bosszút állok.
Hopp, itt egy remek ötlet!
És kié? Hát az enyém, természetesen.
Hé, nyugalom!
Előbb nyerd vissza az erődet!
Orson a vízgyűjtőhöz viszi Buckot. Ott találkozunk.
Ez a mi hibánk, Eddie.
Buck mondta, hogy rosszkor jöttünk.
Ha nem kellett volna ránk vigyáznia, ez nem történik meg.
Bár segíthettünk volna!
- Hogy? - Nem tudom.
Megtanulhattunk volna villámokat szórni.
Az milyen menő lenne!
Ropsz és Eddie, a villámok urai.
Egy villám ide, egy oda, aztán újra ide.
Á, sose leszünk a villámok urai, és nem hagyunk nyomot.
Nem visszük semmire.
Ellie-nek igaza volt.
Nem boldogulunk egyedül.
Buck vajon ezt tenné? Feladná? Duzzogna?
Cserben hagytuk őt.
- Vagyis ideje bevadulni. - Azaz meggondolatlanul cselekedni?
Igen, ő tényleg ezt tenné. Nekem viszont van tervem a megmentésére.
- De segítenetek kell. - Nincs semmi szupererőnk.
Mit mondott nektek Buck? Nem a szupererő teszi a szuperhőst.
Hanem a bátorság.
És a leleményesség.
Talán ez a gond, Ropsz.
Ha bajba kerülünk, csak hullát játszunk.
Ez a bevált módszer.
De ez pont ellentéte a bátorságnak.
Értem már.
De honnan vegyünk bátorságot?
Már bennetek van.
Épp itt.
A mellszőrünkben?
A lépünkre gondol.
Igen!
Merítsünk erőt a lépünkből, és legyünk a villámok urai!
A Raptor folyón vagyunk.
Orson a vízgyűjtőhöz vitte Buckot.
- Meglepjük őket. - Meglepetésbuli, csak fegyverekkel.
Nem is tudom, Zee, vagy hogy hívnak.
Hárman, Orson egész serege ellen?
Ugyan! Együtt meglepően erősek vagyunk.
Vajon Orson hogy uralja a raptorokat?
Édességgel? Mályvacukorért én bármit megteszek.
Elveszel egy békát?
- Milyen fajtát? - Elég, fiúk! Készüljünk fel!
Jaj, az oposszumogyoróim!
Lássuk be, Ropsz és Eddie eltávoztak.
Eltűntek egyetlen nyom nélkül.
Lábnyomok.
Tehát a lábaik itt voltak.
- Végre a nyomukra leltünk. - A nyomaik ide vezetnek, ebbe a…
Jaj, ne! A két lüke átesett az elveszett világba!
Ez még tőlem is durva lenne.
Mázli, Orson raptorai összementek.
Ja, milyen aprók!
Tiporjuk el őket, mint a hangyákat, aztán labdázzunk!
Nem, nem aprók, csak távol vannak.
Akkor viszont bajban vagyunk.
Ne feledjétek!
Ideje…
bevadulni!
- A bejárat zárva. Vajon bejutottak? - Egy módon tudhatjuk meg.
Mozdulj már!
Megérte felsőtestre gyúrni.
Gyere már! Megkeressük Buckot. Nélküle nem élik túl.
Tehát az életük egy labilis, a saját kezéhez beszélő menyéten múlik.
Sid!
Futás!
Mama!
Mit mondasz?
A vízgyűjtőhöz?
Jaj, ne! Ropsz és Eddie bajban vannak.
Úgy mondod, mintha meglepne.
Itt a búcsú ideje, Buck. Kiéhezett kis barátaim rágókája leszel.
Ezt nem úszod meg.
A töklánykám nem nőhet fel apa nélkül.
Mi van? Mindegy, ennyi. A vacsora tálalva. Köszönjétek meg Orson királynak!
Tetszik ez a hang.
Ez az!
Hülyék!
Szép munka, srácok.
Bűzbombát kioldani!
Igen!
Imádok reggel ilyen bűzre kelni.
Pápá, Bucky!
Ez az!
Ropsz, Eddie, kitartás! Érkezik a T-rex expressz!
Buck!
Az életed kockáztattad értünk.
Egy falkában így szokás.
Amúgy meg tudtam, hogy megmentesz.
És most? Biztos van valami terved.
Mi lenne, ha improvizálnánk?
Ez egy isteni terv.
Ez igen!
Ezt nem igazán értem. Mi folyik itt?
Ropsz és Eddie elbántak pár nehézfiúval.
- Ez az! - Nyomjad, mama!
Várjatok meg!
Igen!
Kezdettől fogva szálka voltál a szememben.
A terved halálra ítélt, Orson. Az elveszett világot nem uralhatja senki.
Senki, kivéve engem.
En garde!
Rendben, ki kér belőle?
Tessék.
Jut nektek is.
Ideje átváltani oposszum üzemmódba.
Ez az!
El a fogakkal! Ő családtag. És csupa telített zsírsav.
Valójában szükségünk van egymásra.
Itt mindenkinek, a dinóknak és emlősöknek is békében kell élnie.
Olyan naiv vagy.
Ezért sajnállak, Buck.
Túl idealista vagy.
A való világban a legerősebb, azaz a legokosabb éli túl.
Sikerült!
Jaj, ne!
Támadás!
Hoppá!
Marad! Fekszik!
Rossz dinók! Nem harap!
Croissant!
Baguette!
Fromage!
Úgy tűnik, elkaptál.
Vagy mégsem?
Megint túljártam az eszeden.
Darabokra tépik a barátaidat,
aztán pedig téged.
Figyelj jól, Buckmeinster!
Kezdődik a show.
A tűz!
Azzal irányítja őket.
Zee szerint a megoldás a mellkasszőrünkben van.
Három, kettő, egy, hullapóz!
Ugyan, srácok, ezt nem vesszük be. Ez a trükk már elsőre se jött be.
Mi? Idióták! Ti raptorok vagytok, nem oposszumok. Felkelni!
Igen!
Ez igen! Ügyes volt, fiúk.
Ez az! Szép munka, srácok.
Ez ám a bátor lép.
Mit szólsz, Eddie? Mégis van szupererőnk.
- Bizony. - A hullapóz.
Mi van?
Túljártak az eszeden.
Nem, nem.
Jól vagyok.
Biztosan?
- Ideje törleszteni. - Ja.
Hol a rágóka? Kapjátok el!
Senki nem szólt nektek, hogy én a király vagyok? Parancsolom…
Ne egyetek meg! A világ szegényebb lenne egy zsenivel.
A csontjaim megakadnak a torkotokon.
Mit mondtam a személyes térről?
Szép munka volt, fiúk.
Szerintem egyenesen szuper.
- Ez az öreg menyét büszke rátok. - Kit neveztél öregnek?
Ropsz! Eddie!
Ellie!
- Sajnáljuk. - El kellett volna búcsúznunk.
- Eljöttél ide értünk. - Dacolva a veszéllyel.
- Nem hitted, hogy megússzuk. - Jogosan aggódtál.
Mert törődsz velünk.
Lassítsatok, fiúk! Nekem kell bocsánatot kérnem.
Szeretlek, és féltem, hogy elveszítelek titeket.
Mi is szeretünk.
Hé!
Hát túléltétek, srácok.
Büszke vagyok.
Tudtam, hogy így lesz.
Na jó, kicsit kételkedtem.
Meglepett a bátorságotok, mert többnyire totál zizisek vagytok.
Imádom, amikor összejön a család!
De mivel nincs büfé, induljunk haza!
- Ami azt illeti… - Üdv, srácok!
Ő itt Zee, egy kedves barátom.
Örvendek, Zee.
Nagyon bátor voltál az imént. Nem vagy részben oposszum?
Ő egy csíkos görény.
Az egy borz, csak menőbb.
És a nevem talán Zsazsa. Vagy nem.
Már ti is a szuperhőscsapat tagjai vagytok.
Komolyan? A szuperhőscsapaté?
Ő mondta, nem én.
Szeretnétek egy autogramot?
- Nem, kösz. - Nem.
Most, hogy vége a nagy kalandnak, gondolom, hazamentek.
Már biztos unjátok az öreg Buckot,
és az ő vagány, izgalmas, kalandos életét.
Ja, totálisan. Halálra unom magam.
Nagyon uncsi.
Valójában Eddie és én gondolkodtunk…
Ez amúgy egyre jobban megy nekünk.
Igen.
Az a helyzet, hogy elég jól érezzük itt magunkat.
Folytasd, Eddie!
Szeretnénk itt maradni, de csak ha nem bánod.
Együtt nőttünk fel. Mintha tegnap lett volna.
Azt hittem, együtt is maradunk.
Biztos ezt akarjátok?
Akkor nem bánom.
Itt maradunk!
Csodás!
Túl régóta élek egyedül.
Zee ráébresztett, hogy együtt erősebbek vagyunk.
Ideje családot alapítani.
- Igen! - Ez az!
- Éljen Buck! - Éljen Buck!
- Éljen! - Éljen Buck!
Buck!
Hihetetlen, hogy ezt mondom, de hiányozni fogtok.
Ti is nekünk.
Oké, elég a szeretetrohamból.
Csak nem könnyezel, Diego?
Nem. Én aztán soha.
Cuki az érzelgősséged.
Látogassatok meg gyakran!
Meglátogatunk.
Főleg, ha kell valami.
A változás ijesztő, de a világ már csak így működik.
A változás segíthet azzá válnunk, akinek lennünk kell,
még ha más utakra is visz minket.
Ám egy dolog nem változik: az egymás iránti szeretetünk.
Így működik a falka.
A része vagy, még ha távol is vagy tőle.
Hát nem hihetetlen?
Itt vannak a fiúk.
Megint.
Ebédet kérnek.
Nos, egy dolog biztos.
A két lüke örökre megváltoztatta az elveszett világot.
VAD BUCK JÉGKORSZAKI KALANDJAI
A feliratot fordította: Kisházi Viktória